১৭ মহররম হল ইসলামি চান্দ্র বর্ষপঞ্জির প্রথম মাস মুহররম ও হিজরি বছরের ১৭তম দিন এবং এরপর থেকে হিজরি বছর শেষ হতে আরো ৩৩৭ বা ৩৩৮ দিন বাকি থাকে।   ঘটনাবলী    ৮৫৫ হিজরি: উসমানীয় সালতানাতের বিখ্যাত শাসক মুহাম্মদ আল-ফাতিহ দ্বিতীয়বারের মতো সুলতান হিসেবে অভিষিক্ত হন। তিনি হলেন সেই ব্যক্তি, যিনি মাত্র ২১ বছর বয়সে বাইজান্টাইন সাম্রাজ্যের রাজধানী কনস্টান্টিনোপল (বর্তমানে ইস্তাম্বুল) জয় করেন।  ৯১৮ হিজরি: উসমানি সুলতান দ্বিতীয় বায়েজিদ তাঁর পুত্র প্রথম সেলিমের হাতে সিংহাসন ছেড়ে দেন। এই ঘটনা উসমানীয় রাজনীতির পালাবদলের একটি অংশ ছিল।   ১০৭৫ হিজরি: উসমানীয় সাম্রাজ্য ও জার্মানির মধ্যে সংঘটিত যুদ্ধের পর 'ফেশফার' নামক একটি শহরে শান্তিচুক্তি স্বাক্ষরিত হয়। এই শহর বর্তমানে হাঙ্গেরিতে অবস্থিত, যা অস্ট্রিয়ার সীমান্ত থেকে ৩৫ কিমি দূরে অবস্থিত।   ১১৪৯ হিজরি: রুশ সেনাবাহিনী ক্রিমিয়া অঞ্চলে ব্যাপক ধ্বংসযজ্ঞ চালায় এবং সেই সময়ে ক্রিমিয়া উসমানীয় সাম্রাজ্যের অধীনে ছিল।  ১২১৩ হিজরি: ফরাসি সেনাপতি নেপোলিয়ন বোনাপার্টের নেতৃত্বে ফরাসি বাহিনী মিশরে অভিযান চালায়। তবে প্রচণ্ড মিশরীয় প্রতিরোধের মুখে তারা মাত্র তিন বছরের মধ্যে দেশ ত্যাগে বাধ্য হয়।  ১২১৪ হিজরি: রোশেটার পাথর আবিষ্কৃত হয়, যার মাধ্যমে প্রাচীন মিশরের হিয়ারোগ্লিফিক ভাষার পাঠোদ্ধার করা সম্ভব হয়। এটি ফরাসি প্রত্নতত্ত্ববিদ জাঁ ফ্রাঁসোয়া শাঁপোলিয়োঁ আবিষ্কার করেন। তিনি ফরাসি অভিযানের সঙ্গে আসা ফরাসি বিজ্ঞানীদের একজন ছিলেন।  ১৩৪৯ হিজরি: ব্রিটেন ও ইরাকের মধ্যে একটি চুক্তি স্বাক্ষরিত হয়, যার আওতায় ব্রিটিশরা ইরাকে দুটি সামরিক ঘাঁটি স্থাপন করে। তবে এর বিনিময়ে ইরাক স্বাধীনতা লাভ করে।  ১৩৫২ হিজরি: সৌদি রাজপরিবারে সঊদ বিন আবদুল আজিজকে যুবরাজ তথা সিংহাসনের উত্তরাধিকারী হিসেবে ঘোষণা করা হয়। পরবর্তীতে তিনিই বাদশাহ সঊদ (সৌদ) নামে পরিচিত হন।  ১৩৬১ হিজরি: বৃটিশ রাষ্ট্রদূত মাইলস ল্যাম্পসন তৎকালীন মিশরের রাজা ফারুককে জানিয়ে দেন যে, বৃটিশ সরকার পুরনো মন্ত্রিসভা ভেঙে নতুনভাবে ‘আল-ওয়াফদ’ পার্টির নেতা মুস্তফা নাহহাসকে প্রধান করে সরকার গঠন করতে চায়।  ১৩৬২ হিজরি: দ্বিতীয় বিশ্বযুদ্ধের সময় বৃটিশ বাহিনী লিবিয়ার ত্রিপলি শহর দখল করে নেয়।  ১৩৬৩ হিজরি: ইংল্যান্ডের প্রধানমন্ত্রী উইনস্টন চার্চিল ও ফরাসি অস্থায়ী সরকারের নেতা শার্ল দ্য গলের মধ্যে একটি গুরুত্বপূর্ণ সম্মেলন অনুষ্ঠিত হয়।  ১৩৬৯ হিজরি: ইসরায়েলের তৎকালীন প্রধানমন্ত্রী ডেভিড বেন গুরিয়ন এক ঘোষণার মাধ্যমে প্রথম বারের মতো জেরুজালেম শহরকে ইসরায়েলের অন্তর্ভুক্ত করার অধিকার দাবি করেন।   ১৩৮৪ হিজরি: জর্ডানের রাজা হুসেইন বিন তালাল জেরুজালেম শহরে ফিলিস্তিনি জাতীয় পরিষদের প্রথম অধিবেশন উদ্বোধন করেন। এই অধিবেশনেই ফিলিস্তিনি মুক্তি সংস্থা গঠনের সিদ্ধান্ত নেওয়া হয়, যা পরবর্তীকালে ফিলিস্তিনিদের প্রতিনিধিত্বকারী প্রধান সংস্থা হয়ে ওঠে।  ১৩৯৬ হিজরি: লেবাননের খ্রিষ্টান মিলিশিয়ারা বৈরুত শহরের কারানটিনা এলাকায় এক ভয়াবহ হামলা চালায় এবং এই হামলায় কমপক্ষে ১০০০ মানুষের প্রাণহানি ঘটে।  ১৩৯৮ হিজরি: মার্কিন যুক্তরাষ্ট্রের তৎকালীন প্রেসিডেন্ট জিমি কার্টার প্রকাশ্যে একটি বিবৃতিতে বলেন যে, তিনি স্বাধীন ফিলিস্তিনি রাষ্ট্র গঠনের বিরোধী।  ১৪০৪ হিজরি: দক্ষিণ লেবাননে অবস্থিত ফরাসি সেনাবাহিনীর ঘাঁটিতে এক ভয়াবহ আত্মঘাতী বোমা হামলা হয়, যাতে ৫৬ জন নিহত হন। একই দিনে মার্কিন সামরিক বাহিনীর ক্যাম্পেও আরেকটি আত্মঘাতী হামলা হয়, যেখানে ২৩১ জন মার্কিন সেনা প্রাণ হারান। এসব হামলা আন্তর্জাতিকভাবে নিন্দিত হয় এবং লেবাননে বিদেশি সেনা উপস্থিতির বিরুদ্ধে এক প্রতিক্রিয়া হিসেবে বিবেচিত হয়।  ১৪১১ হিজরি:  ইরানের প্রাক্তন রাজা মুহাম্মদ রেজা পাহলভীর আমলের প্রধানমন্ত্রী শাপুর বখতিয়ারকে রাজনৈতিক কারণে হত্যা করা হয়।  ইরাকি বিপ্লবী পরিষদ ঘোষণা করে যে, তারা কুয়েতের সঙ্গে একটি অবিচ্ছেদ্য একত্রীকরণ চুক্তি সম্পন্ন করেছে। এর কিছুদিন আগে ইরাকি সরকার দ্বারা গঠিত "স্বাধীন কুয়েতি সরকার" এই একত্রীকরণের দাবি তোলে।  ১৪২৪ হিজরি: মার্কিন বাহিনী লাগাতার কয়েক দিনের সংঘর্ষের পর ইরাকের রাজধানী বাগদাদ দখল করে নেয়। যুক্তরাষ্ট্র এই যুদ্ধে অংশগ্রহণের জন্য ইরাকের গণবিধ্বংসী অস্ত্র থাকার অজুহাত দেয়। কিন্তু পরে বাগদাদে প্রবেশের পর কোনো অস্ত্র খুঁজে পাওয়া যায়নি। যার ফলে ব্যাপক বিতর্ক সৃষ্টি হয়।  ১৪২৫ হিজরি: ইরাকি গভর্নিং কাউন্সিল একটি নতুন ও অস্থায়ী সংবিধান প্রণয়ন করে, যার মাধ্যমে ইরাকে একটি অন্তর্বর্তীকালীন শাসনব্যবস্থা শুরু হয়।  ১৪২৬ হিজরি: প্রথমবার টেস্টটিউবে উটের বাচ্চা জন্ম দেওয়ার ঘোষণা দেওয়া হয়। এই কাজটি সম্পন্ন করে সংযুক্ত আরব আমিরাতের আবুধাবি শহরের উট গবেষণা কেন্দ্র। উক্ত প্রতিষ্ঠানে একই পদ্ধতিতে আরও ১৪টি গর্ভধারণের ঘটনা তখন চলমান ছিল।   ১৪৩৪ হিজরি: মিশরের নতুন সংবিধান প্রণয়নের জন্য গঠিত সাংবিধানিক পরিষদ সর্বসম্মতভাবে নতুন সংবিধান অনুমোদন করে। এরপর সে খসড়া সংবিধান রাষ্ট্রপতি মুহাম্মদ মুরসির কাছে পাঠানো হয়, যেন তিনি এটি গণভোটে তোলার সিদ্ধান্ত নিতে পারেন।  ১৪৪৪ হিজরি: মিশরের কায়রোর ইমবাবা অঞ্চলে অবস্থিত আবু সিফিন গির্জাতে ভয়াবহ অগ্নিকাণ্ড ঘটে। এই ঘটনায় ৪১ জনের মৃত্যু হয়, যাদের মধ্যে গির্জার যাজকও ছিলেন।   জন্ম    ৫৪৮ হিজরি: মুযাফফর উদ্দীন কুকবুরী। ইরাকের ইরবিল শহরের আমীর ও সালাহউদ্দিন আইয়ুবীর ঘনিষ্ঠ সহযোগী।  ১৩১৩ হিজরি: আয়াতুল্লাহ মুহাম্মদ হাদি মীলানী, শিয়া ইসলামি চিন্তাবিদ ও ধর্মীয় নেতা।   ১৩৫১ হিজরি: মাহা সাবরি, মিশরীয় চলচ্চিত্র ও নাটক অভিনেত্রী।   ১৩৫৫ হিজরি: গাসসান কানাফানি, ফিলিস্তিনি  সাহিত্যিক ও সাংবাদিক।   ১৩৫৯ হিজরি: বশারা বুতরুস রাই, লেবাননের খ্রিস্টান সম্প্রদায়ভুক্ত ও মারোনাইট গির্জার ৭৭তম প্যাট্রিয়ার্ক।   ১৩৬৪ হিজরি: ইমান সার্কিসিয়ান, লেবানন-মিশরীয় বংশোদ্ভূত অভিনেত্রী।   ১৩৭৭ হিজরি: ফায়সাল দাখিল, একজন কুয়েতী ফুটবল খেলোয়াড়।  ১৩৮২ হিজরি:  সাহার ফাওজি: একজন সিরীয় অভিনেত্রী।  পাওলা আবদুল: মার্কিন গায়িকা ও বিনোদন তারকা।   ১৩৮৪ হিজরি: সালাহুদ্দিন দুরুযাহ, ফিলিস্তিনি প্রতিরোধ আন্দোলন হামাসের একজন সামরিক ও রাজনৈতিক নেতা।   ১৩৮৯ হিজরি: সাহার হুসাইন, একজন কাতারি অভিনেত্রী ও উপস্থাপিকা।  ১৪১০ হিজরি: শেইলা সাবত, বাহরাইনি অভিনেত্রী ও মডেল।   মৃত্যু    ৬৮৩ হিজরি - দশম আলফোনসো, কাস্তিলের রাজা।  ১০৭৩ হিজরি - মালিক আহমদ পাশা, উসমানি সুলতান চতুর্থ মুহাম্মাদের প্রধান উসমানীয় উজির।  ১৩৯৮ হিজরি - আল-বাহি আল-খুলি, মুসলিম ব্রাদারহুডের প্রতিষ্ঠাতা শায়েখদের একজন।  ১৪০১ হিজরি - মাহমুদ খলীল হুসারী, একজন মিশরীয় ক্বারী।   ১৪১১ হিজরি -  শাপুর বাখতিয়ার, ইরানের শাহ মুহাম্মাদ রেজা পাহলভির শাসনামলের শেষ প্রধানমন্ত্রী।  সানা আল-ফুদরী, কুয়েতি নারীবাদী।  ১৪২৫ হিজরি- আবুল আব্বাস, একজন ফিলিস্তিনি রাজনীতিবিদ।  ১৪২৬ হিজরি - ইয়াসিন রুমাইসি, একজন ইরাকি হুসাইনী রাদুদ।  ১৪২৮ হিজরি - মুহাম্মাদ রিফআত আব্দুস সবুর, একজন মিশরীয় ক্বারী।   ১৪২৯ হিজরি - আজীয সিদকী, মিশরের একজন প্রাক্তন প্রধানমন্ত্রী।  ১৪৩০ হিজরি - মানসুর আর-রাহবানী, একজন লেবাননী সুরকার ও সঙ্গীতজ্ঞ।  ১৪৩৩ হিজরি - আহমাদ সামী আব্দুল্লাহ, একজন মিশরীয় অভিনেতা।  ১৪৩৪ হিজরি - মুহাম্মাদ শাইখ নজীব, একজন সিরীয় পরিচালক ও অভিনেতা।   আরো দেখুন    মুহররম   ২০ মুহররম  ৩০ মুহররম  ১০ মুহররম   সূত্র                                       তথ্যসূত্র    বহিঃসংযোগ    এখানে দেখুন: মুহররম মাসে যা ঘটেছিল  আরবি এনস্লাইক্লোপিডিয়া  ইসলামি এনস্লাইক্লোপিডিয়া  আবর সেলিব্রেটিদের জীবনী তথ্য  খেলোয়াড়দের জীবনী তথ্য  আল জাজিরার মধ্যপ্রাচ্য সংবাদ বিভাগ  বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:মুহররম